[bookmark: _TOC_250000]B.4 INFORMÁCIE O PRIEBEHU ELEKTRONICKEJ AUKCIE
Na zostavenie poradia predložených ponúk použije verejný obstarávateľ elektronickú aukciu podľa § 54 zákona o verejnom obstarávaní.
V prípade, ak bude predložená do verejného obstarávania len jedna ponuka, verejný obstarávateľ sa môže rozhodnúť, že elektronickú aukciu nepoužije.
1. Všeobecné informácie
1.1. Elektronická aukcia (ďalej len „eAukcia“) je na účely tohto verejného obstarávania opakujúci sa proces, ktorý využíva elektronické zariadenie certifikované Úradom pre verejné obstarávanie podľa § 151 Zákona na predkladanie nových cien upravených smerom nadol.
1.2. Účelom eAukcie je zostavenie poradia ponúk automatizovaným vyhodnotením, ktoré sa uskutoční po úvodnom úplnom vyhodnotení ponúk.
1.3. Vyhlasovateľ eAukcie (ďalej len „vyhlasovateľ“) je Národná diaľničná spoločnosť, a.s., bližšie špecifikovaný v týchto súťažných podkladoch.
1.4. Predmet eAukcie je rovnaký ako predmet zákazky, uvedený v oznámení o vyhlásení verejného obstarávania a bližšie špecifikovaný v opise súťažných podkladov.
1.5. Administrátor je osoba na strane verejného obstarávateľa , ktorá v rámci eAukcie vykonáva prípravu a realizáciu elektronickej aukcie.
1.6. Elektronická aukčná sieň (ďalej len „eAukčná sieň“) je elektronické prostredie umiestnené na určenej adrese vo verejnej dátovej sieti Internet, v ktorom uchádzači svoje predložené ponuky upravujú smerom nadol alebo predkladajú nové hodnoty prvkov ponúk.
1.7. Aukčné kritérium je kritérium na vyhodnotenie ponúk, ktoré je predmetom e-aukcie. Prípravné kolo je časť postupu, v ktorom sa po sprístupnení eAukčnej siene uchádzači oboznámia s Aukčným prostredím pred zahájením Aukčného kola (elektronickej aukcie).
1.8. Aukčné kolo (elektronická aukcia) je časť postupu, v ktorom prebieha on-line vzájomné porovnávanie cien ponúkaných uchádzačmi prihlásených do eAukcie a ich vyhodnocovanie v limitovanom čase.

2. Priebeh elektronickej aukcie
2.1. Názov eAukcie: „Zabezpečenie nástrojov a služieb kybernetickej a informačnej bezpečnosti“.
Ponuky uchádzačov budú posudzované na základe hodnotenia podľa najnižšej celkovej ponukovej ceny za celý predmet zákazky.
Predmetom úpravy v elektronickej aukcii bude celková cena v Eur bez DPH zaokrúhlená na dve desatinné miesta, tak ako je definovaná v časti B.2 Spôsob určenia ceny a podľa Prílohy č. 1 k časti A.2 Návrh na plnenie kritérií týchto súťažných podkladov.
2.2. Celková cena bude vyjadrená v EUR bez DPH.
2.3. V rámci úplného úvodného vyhodnotenia ponúk podľa kritéria stanoveného na vyhodnotenie ponúk vyhlasovateľ určí poradie uchádzačov porovnaním výšky navrhnutých ponukových cien za poskytnutie predmetu zákazky uvedených v jednotlivých ponukách uchádzačov.
Po určení poradia na základe predložených ponúk vyhlasovateľ vyzve elektronickými prostriedkami súčasne všetkých uchádzačov, ktorí splnili podmienky účasti a ktorých ponuky spĺňajú určené podmienky na predloženie nových cien v eAukcii.
Vo Výzve na účasť v elektronickej aukcii (ďalej len „Výzva“) vyhlasovateľ uvedie podrobné



informácie týkajúce sa eAukcie v zmysle § 54 ods. 7 zákona o verejnom obstarávaní. Výzva bude zaslaná elektronicky zodpovednej osobe určenej uchádzačom v ponuke ako kontaktná osoba pre eAukciu (z uvedeného dôvodu je potrebné uviesť správne kontaktné údaje zodpovednej osoby) a bude uchádzačom odoslaná e-mailom najneskôr dva pracovné dni pred začatím elektronickej aukcie. Uchádzačom nesprávne, alebo nefunkčne uvedená e-mailová adresa (kontaktné osoba) vyraďuje uchádzača z účasti na elektronickej aukcii. Kontakt na administrátora eAukcie, t.j .osoba, ktorá administruje VO.
2.4. eAukcia sa bude vykonávať prostredníctvom sw PROEBIZ TENDERBOX. eAukcia má dve kolá a to Prípravné kolo a Aukčné kolo.
2.5. V Prípravnom kole sa uchádzači oboznámia s priebehom eAukcie a Popisom aukčného prostredia. Výzva bude obsahovať aj údaje týkajúce sa minimálneho kroku zníženia ceny predmetu zákazky, pravidlá predlžovania Aukčného kola a lehotu platnosti prístupových kľúčov a pod.
2.6. Uchádzačom, ktorí budú vyzvaní na účasť v eAukcii, bude v Prípravnom kole a v čase uvedenom vo Výzve sprístupnená eAukčná sieň, kde si môžu skontrolovať správnosť zadaných vstupných cien, ktoré do eAukčnej siene zadá administrátor eAukcie, a to v súlade s pôvodnými predloženými ponukami. Každý uchádzač bude vidieť iba svoju ponuku a až do začiatku Aukčného kola ju nemôže meniť. Všetky informácie o prihlásení sa a priebehu budú uvedené vo Výzve na účasť v elektronickej aukcii.
2.7. Aukčné kolo sa začne a skončí v termínoch uvedených vo Výzve. Na začiatku Aukčného kola sa všetkým uchádzačom zobrazia:
· ich celková ponuková cena,
· najnižšia celková ponuková cena,
· ich priebežné umiestnenie (poradie).
Predmetom úpravy v eAukcii bude ich celková ponuková cena, ktorej hodnota je predmetom ponuky uchádzača v eAukcii. Uchádzači budú upravovať ceny smerom nadol.
Vyhlasovateľ upozorňuje, že systém neumožní dorovnať najnižšiu celkovú cenu (t.j. nie je možné dorovnať ponuku uchádzača na priebežnom 1. mieste).
V priebehu Aukčného kola budú zverejňované všetkým uchádzačom zaradeným do eAukcie v eAukčnej sieni informácie, ktoré umožnia uchádzačom zistiť v každom okamihu ich relatívne umiestnenie.
2.8. Minimálny krok zníženia ponukovej ceny je 500,00 eur z aktuálnej ponukovej ceny daného uchádzača.
2.9. Maximálny krok zníženia ceny uchádzača nie je určený. Uchádzač však bude upozornený pri zmene ceny o viac ako 50%. Upozornenie pri maximálnom znížení ceny sa viaže k aktuálnej ponukovej cene daného uchádzača.
2.10. Aukčné kolo bude ukončené, ak nedôjde k jeho predlžovaniu, uplynutím časového limitu 20 min.
eAukcia bude ukončená, ak na základe Výzvy nedostane vyhlasovateľ v lehote 20 min. žiadne nové ceny, ktoré spĺňajú požiadavky týkajúce sa minimálnych rozdielov uvedených v predchádzajúcich odsekoch.
Koniec eAukcie sa môže predĺžiť v prípade predkladania nových cien (teda pri akejkoľvek úspešnej zmene ceny) v posledných dvoch minútach trvania elektronickej aukcie vždy o ďalšie dve minúty (tzn. k času, kedy došlo k predĺženiu, sa k času zostávajúcemu do konca kola pridajú celé 2 min.). Počet predĺžení nie je limitovaný. Po ukončení e Aukcie už nebude možné upravovať ceny.
2.11. Výsledkom eAukcie bude zostavenie objektívneho poradia ponúk podľa najnižšej celkovej



ponukovej ceny za predmet obstarávania automatizovaným vyhodnotením.
2.12. Technické požiadavky na prístup do eAukcie: počítač uchádzača musí byť pripojený na Internet. Na bezproblémovú účasť v eAukcii je nutné používať jeden z podporovaných internetových prehliadačov:
· Microsoft Edge,
· Mozilla Firefox verzia 13.0 a vyššia alebo
· Google Chrome.
Správna funkčnosť iných internetových prehliadačov je možná, avšak nie je garantovaná. Ďalej je nutné mať v použitom internetovom prehliadači povolené cookies a javaskripty.
2.13. Podrobnejšie informácie o procese eAukcie budú uvedené vo Výzve.
2.14. Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity na Internet alebo inej objektívnej príčiny zabraňujúcej v ďalšom pokračovaní uchádzača v eAukcii) vyhlasovateľ uchádzačom odporúča mať pripravený náhradný zdroj elektrickej energie, prípadne mobilný internet (napr. notebook s mobilným internetom). Vyhlasovateľ nenesie zodpovednosť za uchádzačmi použité technické prostriedky. Vyhlasovateľ si vyhradzuje právo opakovania eAukcie v prípade nepredvídateľných technických problémov na strane vyhlasovateľa.

3 Celkové vyhodnotenie ponúk
3.1 Po skončení e-aukcie elektronický systém PROEBIZ TENDERBOX automaticky generuje dokumenty, ktoré dokladujú priebeh tendra a všetky úkony vykonané v aukčnej sieni, identifikuje úspešného uchádzača. Verejný obstarávateľ vyhodnotí ponuky v súlade s výsledkami vyhodnotenia ponúk a v súlade s výsledkami eAukcie.
3.2 V prípade, ak výsledkom úvodného vyhodnotenia ponúk budú dve a viac rovnakých ponúk, systém pri otvorení elektronickej aukcie na túto skutočnosť dotknutých uchádzačov upozorní.
3.3 V prípade, ak úspešný uchádzač podľa výsledku eAukcie odstúpi od svojej ponuky v lehote viazanosti ponúk, komisia na vyhodnotenie ponúk novým vyhodnotením zostávajúcich výsledkov uskutočnenej eAukcie identifikuje úspešného uchádzača.

